3. การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์หรือบริการ

ผลิตภัณฑ์ของบริษัทจำแนกได้ 3 กลุ่ม ตามรูปแบบการใช้งาน ดังนี้

1.  ผลิตภัณฑ์คอนกรีตมวลเบา ภายใต้เครื่องหมาย “ซุปเปอร์บล๊อก”

บมจ. ซุปเปอร์บล๊อก มีขั้นตอนในการผลิตผลิตภัณฑ์คอนกรีตมวลเบาที่สามารถปรับเปลี่ยนสัดส่วน
รูปแบบ และ/หรือ ขนาดของผลิตภัณฑ์ได้เพื่อให้สอดคล้องกับความต้องการของลูกค้า
ซึ่งลูกค้าของบริษัทสามารถสั่งสินค้าได้ตามขนาดสัดส่วนความกว้าง ความยาว และ/หรือความหนา
เพื่อนำไปใช้ก่อสร้างอาคารและที่อยู่อาศัยทั่วไป โรงงาน โรงแรม โรงพยาบาล
อาคารที่เป็นที่ตั้งหน่วยงานของรัฐ และ/หรือโครงการสาธารณูปโภคพื้นฐาน
โดยขนาดของสินค้ามีดังนี้

-   บล๊อกก่อผนัง

  ขนาดมาตรฐาน 30*60 และ 20*60 ซม. ความหนาตั้งแต่ 7.0-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   ทับหลังเสริมเหล็กสำเร็จรูป

  ขนาดมาตรฐาน สูง 20 และ 30 ซม. ผลิตความยาวได้ถึง 3.60 ซม. (5.00 ซม.
  ในโรงงานแห่งที่ 2) ความหนาตั้งแต่ 10-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นผนังเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 8-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นพื้นเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 12.5-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นหลังคาเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 12.5-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

ทั้งนี้ผลิตภัณฑ์คอนกรีตมวลเบาของบริษัทได้ผ่านการรับรองมาตรฐานอุตสาหกรรม
(มอก.1505-2541) เป็นรายแรกของประเทศไทย และได้รับการรับรองมาตรฐาน ISO
9001:2000 เป็นรายแรกและรายเดียวของผู้ผลิตคอนกรีตมวลเบาอบไอน้ำ ในประเทศไทย

2.  ผลิตภัณฑ์ปูนสำเร็จรูป “ซุปเปอร์บล๊อก” (Glue Mortar) เป็นปูนก่อและปูนฉาบ
    สำหรับคอนกรีตมวล

เบาโดยเฉพาะ โดยมีจำหน่ายในรูปของปูนก่อแห้ง โดย 1 ถุงบรรจุ 50 กิโลกรัม ทั้งนี้ปูนก่อแห้ง 1
ถุงก่อได้ประมาณ 25 ตารางเมตร และปูนก่อเปียก โดย 1 ถุงบรรจุ 40 กิโลกรัม ทั้งนี้
ปูนก่อเปียก 1 ถุงก่อได้ประมาณ 10 ตารางเมตร

3.  เครื่องมือและอุปกรณ์ต่างๆ ที่ใช้สำหรับคอนกรีตมวลเบาโดยเฉพาะ ได้แก่ เกรียงปูนก่อ
    เหล็กเซาะ

ร่อง เลื่อยมือ และสว่านกวนปูน

  เทคโนโลยีที่ใช้ในการผลิต

บริษัทผลิตผลิตภัณฑ์คอนกรีตมวลเบาเกรด 4
โดยเครื่องจักรส่วนใหญ่ที่ใช้ในการผลิตผลิตภัณฑ์คอนกรีตมวลเบาเป็นเทคโนโลยีของ WEHRHAHN
จากประเทศเยอรมนี ซึ่งเป็นเครื่องจักรที่แพร่หลายและได้รับความนิยมจากผู้ผลิตอิฐมวลเบาใน 48
ประเทศทั่วโลก นานกว่า 60 ปี ส่งผลให้การผลิตผลิตภัณฑ์คอนกรีตมวลเบาของบริษัทมีคุณภาพสูง
และเป็นที่ยอมรับตามมาตรฐานสากล
บริษัทได้ทำการศึกษาวิจัยพัฒนาระบบควบคุมการผลิตโดยพัฒนาโปรแกรมคอมพิวเตอร์และอุปกรณ์ของเครื่องจักรที่ใช้ในการผลิต
เพื่อให้เครื่องจักรและกระบวน การผลิตมีความทันสมัย เพิ่มขีดความสามารถของเครื่องจักรให้สูงขึ้น
และรองรับกับการพัฒนาชั้นคุณภาพการผลิตที่สูงขึ้น
ปัจจุบันบริษัทเป็นผู้นำในการผลิตและจำหน่ายคอนกรีตมวลเบาเกรด 4
และจะดำเนินการผลิตคอนกรีตมวลเบาเกรด 6 ให้เป็นชั้นคุณภาพสูงสุดในประเทศไทย

การได้รับการส่งเสริมการลงทุน

บริษัทได้รับส่งเสริมการลงทุนในการผลิตแผ่นผนังและพื้นคอนกรีต (น้ำหนักเบา) สำเร็จรูป
ภายใต้พระราชบัญญัติส่งเสริมการลงทุน พ.ศ. 2520
ออกให้โดยคณะกรรมการส่งเสริมการลงทุนตามบัตรส่งเสริมเลขที่ 1168/2538 ลงวันที่ 29 มีนาคม
2538 โดยได้รับสิทธิประโยชน์หลักดังนี้

1.  ได้รับยกเว้นอากรขาเข้าสำหรับเครื่องจักรที่นำเข้า ตามที่คณะกรรมการพิจารณาอนุมัติ

2.  ได้รับลดหย่อนภาษีเงินได้นิติบุคคล สำหรับกำไรสุทธิเป็นระยะเวลา 8 ปี
    นับแต่วันที่มีรายได้จากการประกอบธุรกิจ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
    ตลอดระยะเวลาที่ได้รับการยกเว้นภาษีเงินได้นิติบุคคล

4.  ได้รับการลดหย่อนภาษีเงินได้นิติบุคคล สำหรับกำไรสุทธิที่ได้รับจากการลงทุน ในอัตราร้อยละ
    50 ของอัตราปกติ มีกำหนด 5 ปี นับจากวันที่พ้นกำหนดระยะเวลาในข้อ 2

ทั้งนี้ สิทธิประโยชน์ที่ได้รับในข้อ 1, 2 และ 3 นั้น บริษัทได้ใช้สิทธิประโยชน์ดังกล่าวครบถ้วนแล้ว
ทำให้สิทธิประโยชน์คงเลือ ณ ปัจจุบัน คือ ข้อ 4

  3.2 การตลาดและภาวะการแข่งขัน

1.  นโยบายและลักษณะการตลาดของผลิตภัณฑ์ที่สำคัญ

1.  กลยุทธ์การแข่งขัน

    -   ด้านคุณภาพสินค้า

บมจ. ซุปเปอร์บล๊อก เน้นการผลิตคอนกรีตมวลเบา ที่ชั้นคุณภาพหนาแน่นสูงสุด
ในขณะที่คู่แข่งส่วนใหญ่ผลิตในชั้นคุณภาพความหนาแน่นต่ำ
จึงถือเป็นจุดเด่นของผลิตภัณฑ์ในการสร้างความแตกต่างของผลิตภัณฑ์
โดยคอนกรีตมวลเบาความหนาแน่นสูงกว่านั้น ส่งผลดีในหลายๆ ด้านต่อผนัง, อาคาร, บ้านเรือน
มากกว่า เมื่อเทียบกับคอนกรีตมวลเบาความหนาแน่นที่ต่ำกว่า เช่น กันไฟได้ดีและนานกว่า
ผนังมีความแข็งแรง คงทนมากกว่า, มีความแข็งแกร่งมากกว่า, ดูดซึมน้ำน้อยกว่า และไม่แตกร้าว

บริษัทเป็นผู้นำในการผลิตและจำหน่ายคอนกรีตมวลเบาเกรด 4
ซึ่งจัดว่าเป็นคอนกรีตมวลเบาที่มีคุณภาพสูงสุดในประเทศไทย
การที่คุณภาพของผลิตภัณฑ์ของบริษัทสูงกว่าสินค้าประเภทเดียวกันที่มีอยู่ในตลาด
ส่งผลให้ผลิตภัณฑ์ของบริษัทเป็นที่ต้องการ และยอมรับของลูกค้า

  ผลิตภัณฑ์คอนกรีตมวลเบา “ซุปเปอร์บล๊อก” มีคุณสมบัติเด่นในด้านคุณภาพสินค้า ดังนี้

  1. การกันความร้อนและทนไฟไหม้ จากการทดสอบพบว่าผนังที่ทำจากคอนกรีตมวลเบา
  “ซุปเปอร์บล๊อก” สามารถทนไฟได้นานถึง 4 ชั่วโมง
  และสามารถเป็นฉนวนกันความร้อนได้ดีกว่าอิฐมอญถึง 6 เท่า

2.  การเก็บความเย็น ซึ่งจะช่วยลดอุณหภูมิและความร้อนภายในอาคารที่พักอาศัย
    รวมถึงส่งผลให้เกิดประหยัดพลังงานในระยะยาว

3.  ความแข็งแกร่ง และสามารถรองรับแรงอัดได้มากกว่าอิฐมอญ
    โดยมีกำลังรับแรงอัดได้ไม่น้อยกว่าประมาณ 50 กิโลกรัมต่อตารางเซนติเมตร หรือ
    บล๊อกก่อผนัง “ซุปเปอร์บล๊อก” ขนาดมาตรฐาน 60*20*7.5 เซนติเมตร
    จะรับน้ำหนักได้ไม่น้อยกว่า 18 ตัน

4.  น้ำหนักของผลิตภัณฑ์ที่เบาเพียง 90 กิโลกรัมต่อตารางเมตร รวมฉาบ 2 ด้านนั้น
    เบากว่าผนังก่อด้วยอิฐมอญถึง 2 เท่า ดังนั้นช่วยประหยัดค่าใช้จ่ายโครงสร้างพื้นฐาน
    (Foundation) และ โครงสร้างอาคาร (structure)

5.  ขนาดมาตรฐานแน่นอนของผลิตภัณฑ์ ส่งผลให้ใช้งานได้ง่าย โดยฉาบได้ง่าย และรวดเร็วขึ้น
    รวมถึงไม่มีปัญหาจากการแตกร้าวของปูนฉาบ รวมทั้งลดปริมาณปูนฉาบ

6.  เลื่อยตัดแต่งได้ง่าย ก่อได้เร็วกว่าอิฐมอญ 3 เท่า

7.  การเก็บเสียงสามารถเก็บเสียงได้ดีกว่าอิฐมอญและปราศจากเสียงก้อง

นอกจากคุณภาพผลิตภัณฑ์ที่โดดเด่นดังกล่าวข้างต้นแล้ว จุดเด่นอีกประการหนึ่งคือ
เครื่องจักรที่ใช้ในการตัดผลิตภัณฑ์ สามารถตัดได้ละเอียดแม่นยำกว่าคู่แข่งในท้องตลาด
สามารถตัดได้ทุกๆ 5 มม. ในขณะที่สินค้าทั่วไป ตัดหนาได้ทุก 25 มม.
ดังนั้นผลิตภัณฑ์ของบริษัทจะมีให้ลูกค้าได้เลือกใช้ได้หลากหลายตามความต้องการที่แท้จริงของลูกค้า
สามารถตอบสนองงานก่อสร้างได้ในทุกๆ ความหนาผนัง และล่าสุด
ทางบริษัทได้ผลิตคอนกรีตมวลเบาที่มีความสูง 30 ซม. ซึ่งสูงกว่าคู่แข่งรายอื่นๆ ถึง 10
ซม.ทำให้ก่อสร้างได้รวดเร็วขึ้นกว่า 20 % และประหยัดปูนมากกว่า 30%
ทำให้ผู้ใช้ได้รับประโยชน์เพิ่มขึ้นจากรอยต่อที่น้อยลงและก้อนที่ใหญ่ขึ้น

-   ด้านราคา

สืบเนื่องจากนโยบายการผลิตที่ทางบริษัท ซุปเปอร์บล๊อก มุ่งเน้นเรื่องความหนาแน่นสูงมาโดยตลอด
ทำให้บริษัทเป็นผู้นำทางผลิตคอนกรีตมวลเบาคุณภาพสูง ซึ่งขณะนี้มีเพียงแห่งเดียวที่เป็นจุดแตกต่างนี้
ดังนั้นการกำหนดราคาขายย่อมสูงกว่าราคาตลาดอยู่แล้ว
ถึงแม้ในปัจจุบันจะมีคู่แข่งใช้วิธีตัดราคาขายหรือขายต่ำกว่าทุน เพื่อช่วงชิงส่วนแบ่งการตลาด
แต่บริษัทก็ได้ประชาสัมพันธ์และมุ่งเน้นในเรื่องคุณภาพที่เหมาะสมกับราคา
จึงทำให้ยังคงส่วนแบ่งการตลาดที่เท่าเดิมไว้ได้ ประกอบกับมีผู้ออกแบบ และ ผู้ใช้งานจำนวนมาก
ที่ใส่ใจเรื่องคุณภาพ ณ ระดับราคาที่เป็นธรรม ก็จะเจาะจงเลือกใช้ผลิตภัณฑ์ของบริษัทอย่างต่อเนื่อง

ทั้งนี้ บริษัทไม่มีนโยบายในการตัดราคาเพื่อแข่งขันกับคู่แข่ง
แต่จะมุ่งเน้นในเรื่องการประชาสัมพันธ์ให้ผู้บริโภคเลือกใช้วัสดุที่มีคุณภาพสูงและให้ความคุ้มค่าในระยะกลาง-ยาวมากกว่า
อีกทั้ง บริษัทได้กำหนดราคาจำหน่ายผลิตภัณฑ์ที่เหมาะสมเป็นธรรม โดยการกำหนดราคาของผลิตภัณฑ์
บริษัทใช้นโยบาย mark up cost ทั้งนี้ปัจจัยหลักที่นำมาพิจารณากำหนดราคาประกอบด้วย
ปริมาณการสั่งซื้อ เงื่อนไขการชำระเงิน ระยะทางการขนส่งไปถึงมือลูกค้า
และสถานการณ์ทางการตลาดในช่วงเวลานั้น

-   ด้านบริการ

นอกจากการให้ความสำคัญต่อคุณภาพผลิตภัณฑ์ตามที่กล่าวข้างต้นแล้ว
บริษัทยังได้ให้ความสำคัญต่อการให้บริการเพื่อให้ลูกค้าเกิดความพึงพอใจในด้านต่างๆ
โดยรายละเอียดมีดังนี้

1.  ลูกค้าสามารถสั่งผลิตภัณฑ์ตามความต้องการได้ ตามขนาด กว้าง ยาว และหนาได้(Made to
    Order) เนื่องจากบริษัทมีความยืดหยุ่นในการผลิตสินค้า
    และสามารถปรับเปลี่ยนแผนการผลิตได้

2.  บริษัทให้ความสำคัญในการจัดส่งสินค้าให้รวดเร็วและตรงต่อเวลาเพื่อให้ลูกค้าสามารถวางแผนงานของลูกค้าในได้อย่างมีประสิทธิภาพ

3.  บริษัทให้ความสำคัญต่อการให้บริการหลังการขาย
    โดยบริษัทมีช่างเทคนิคเข้าไปที่ตั้งโครงการของลูกค้าเพื่อให้คำปรึกษาต่อลูกค้าในเรื่องต่างๆ
    อาทิ การใช้ผลิตภัณฑ์ การติดตั้ง และวิธีการฉาบผนัง

4.  บริษัทจัดให้มีการอบรมผู้ใช้-ผู้ออกแบบ ตามสถานศึกษา และ อบรมช่างก่อ-ฉาบ ทั่วประเทศ
    ในทุกภูมิภาคที่มีการก่อสร้าง

1.  ลักษณะลูกค้าและกลุ่มลูกค้าเป้าหมาย ในปี 2550

  ลักษณะลูกค้าของบริษัท จะแบ่งกลุ่มใหญ่ๆ ได้ 2 กลุ่ม คือ

1.  กลุ่มลูกค้าโครงการ ซึ่งมีสัดส่วนประมาณ 70% เป็นกลุ่มซื้อขายโดยตรงกับบริษัท

จะมีทั้ง บริษัทรับเหมาก่อสร้างขนาดใหญ่-กลาง-เล็ก, บริษัทพัฒนาอสังหาริมทรัพย์ใหญ่-กลาง-เล็ก
บริษัทรับสร้างบ้าน, เจ้าของบ้าน, อพาตเม้นท์, โรงแรม, โรงงาน ต่างๆ

2.  กลุ่มตัวแทนค้าส่ง-ค้าปลีก ซึ่งมีสัดส่วนประมาณ 30%
    เป็นกลุ่มที่นำสินค้าไปจำหน่ายผ่านสถานที่ตั้งของลูกค้าอีกทอด
    เพื่ออำนวยความสะดวกแก่ผู้ใช้รายสุดท้ายซึ่งครอบคลุมกระจายทั่วประเทศ

กลุ่มลูกค้าเป้าหมาย จะเป็นกลุ่มผู้ใช้อิฐมอญ ซึ่งเป็นกลุ่มใหญ่ที่ใช้งานก่อผนังทั้งหมดในประเทศ
และกลุ่มผู้รับเหมา, เจ้าของโครงการที่ต้องการวัสดุที่มีคุณภาพ และการก่อสร้างที่รวดเร็ว,
สินค้ามีส่งให้ในทุกฤดูกาล

1.  การจำหน่ายและช่องทางการจำหน่าย

ปัจจุบันผลิตภัณฑ์คอนกรีตมวลเบาของบริษัท จำหน่ายในประเทศเกือบทั้งหมด
โดยมีสินค้าเพียงบางส่วนส่งออกไปยังประเทศออสเตรเลีย นิวซีแลนด์ และ สหรัฐอเมริกา
(ประมาณร้อยละ 1.47 ของยอดขายรวม) ซึ่ง ช่องทางการจำหน่ายหลักของบริษัทแบ่งเป็น 2
ช่องทาง ดังนี้

(1) จำหน่ายโดยตรงต่อลูกค้า สัดส่วนประมาณร้อยละ 70 ของยอดขายรวม
โดยบริษัทมีหน่วยงานขายที่ประกอบด้วยวิศวกร สถาปนิก และพนักงานขายทั่วไป
ซึ่งมีความเข้าใจผลิตภัณฑ์เป็นอย่างดีดำเนินการติดต่อจำหน่ายโดยตรงต่อลูกค้า
ลูกค้าที่ซื้อสินค้ากับบริษัทโดยตรง มีทั้งลูกค้าที่ซื้อสินค้าไปใช้งานในโครงการของตนเอง ได้แก่
ผู้ประกอบการธุรกิจพัฒนาอสังหาริมทรัพย์ ผู้รับเหมาก่อสร้างขนาดใหญ่ กลาง และ เล็ก

(2) จำหน่ายผ่านร้านค้าที่ขายอุปกรณ์เกี่ยวกับการก่อสร้าง สัดส่วนประมาณร้อยละ 30
ของยอดขายรวม
โดยร้านค้าดังกล่าวประกอบธุรกิจค้าส่งและค้าปลีกอุปกรณ์เกี่ยวกับก่อสร้างอาคารและที่อยู่อาศัยแบบครบวงจร
และได้สั่งซื้อผลิตภัณฑ์เพื่อไปจำหน่ายต่อ
ปัจจุบันบริษัทมีร้านค้าที่ขายผลิตภัณฑ์ของบริษัทในทุกภาคทั่วประเทศ
โดยบริษัทได้มีการกำหนดจำนวนตารางเมตรที่ต้องจำหน่ายขั้นต่ำต่อเดือน
และราคาขั้นต่ำสุดที่จะเสนอขายลูกค้า

ทั้งนี้ สินค้าของบริษัทที่มีคุณภาพสูง มีราคาไม่ต่างจากสินค้าของคู่แข่งมากนัก
ที่ผ่านมาสินค้าของบริษัทจะครอบคลุมกลุ่มลูกค้าทั้งโครงการก่อสร้างที่อยู่อาศัย
โครงการก่อสร้างอาคารสำนักงาน และอาคารสูง

1.  ภาวะอุตสาหกรรมและการแข่งขัน

ผลิตภัณฑ์คอนกรีตมวลเบา ซึ่งได้แก่ บล๊อกก่อผนัง
แผ่นผนังสำเร็จรูปและเสาเอ็นทับหลังสำเร็จรูปเป็นสินค้าขั้นกลาง ซึ่งเป็นวัสดุที่ใช้ในการก่อสร้าง
ดังนั้น อุตสาหกรรมผลิตคอนกรีตมวลเบาจึงขึ้นอยู่กับธุรกิจอสังหาริมทรัพย์ กล่าวคือ
หากธุรกิจอสังหาริมทรัพย์ขยายตัวทำให้ความต้องการใช้วัสดุก่อสร้างเพิ่มขึ้น
การขยายตัวดังกล่าวจะส่งผลให้มีความต้องการคอนกรีตมวลเบาเพิ่มขึ้น

นอกจากคอนกรีตมวลเบาจะถูกนำมาใช้ในการสร้างบ้าน อาคาร และตึกใหม่ ผู้รับเหมา
ก่อสร้างยังนำคอนกรีตมวลเบามาใช้เป็นวัสดุทดแทนอิฐมอญ ใช้ในการซ่อมบำรุงและ
ใช้ในการต่อเติม/ปรับปรุงอาคารเดิมที่มีอยู่แล้ว

ภาวะอุตสาหกรรมของธุรกิจอสังหาริมทรัพย์

ในส่วนของภาวะอุตสาหกรรมธุรกิจอสังหาริมทรัพย์ในปี 2550 นั้น มีการชะลอตัวอย่างต่อเนื่อง
เนื่องจากแนวโน้มภาวะเศรษฐกิจยังไม่มีความชัดเจน ทำให้การลงทุนของภาคเอกชน
โดยเฉพาะในโครงการที่อยู่อาศัยและการลงทุนในโครงสร้างพื้นฐานต่างๆ ชะลอตัวลงอย่างต่อเนื่อง
เพื่อรอดูทิศทางของเศรษฐกิจ ส่งผลให้ตลาดอสังหาริมทรัพย์เกิดการหดตัว ทั้งนี้
จะเห็นได้ว่าการเติบโตของธุรกิจอสังหาริมทรัพย์และการซื้อที่อยู่อาศัยขึ้นอยู่กับปัจจัยภาวะเศรษฐกิจและการเมืองเป็นตัวกำหนดทิศทางการลงทุนและความเชื่อมั่นของผู้บริโภคในอนาคต

อย่างไรก็ตาม ในช่วงเดือนธันวาคม 2550
ภาพรวมของตลาดอสังหาริมทรัพย์ปรับตัวดีขึ้นอย่างค่อยเป็นค่อยไป
โดยเครื่องชี้อสังหาริมทรัพย์ด้านอุปสงค์มีการปรับตัวดีขึ้น
เนื่องจากการจัดงานมหกรรมและมีการจัดกิจกรรมส่งเสริมการขายอย่างต่อเนื่อง
ส่วนเครื่องชี้ทางด้านอุปทานของตลาดอสังหาริมทรัพย์ยังคงชะลอตัวต่อเนื่องตั้งแต่ต้นปีที่ผ่านมา
ทั้งนี้ในไตรมาสที่ 4 อุปทานของตลาดมีแนวโน้มที่จะปรับตัวดีขึ้น
นอกจากนี้อัตราดอกเบี้ยยังอยู่ในเกณฑ์ต่ำ
น่าจะเป็นตัวกระตุ้นให้ภาพรวมของตลาดอสังหาริมทรัพย์ปรับตัวดีขึ้นอย่างต่อเนื่องในระยะต่อไป

ตารางแสดงเครื่องชี้ภาวะอสังหาริมทรัพย์

+---------------------------+-----+-----+------+-------+-----+-----+
|                           | 2   | 2   | 2550 |       |     |     |
|                           | 549 | 550 |      |       |     |     |
+---------------------------+-----+-----+------+-------+-----+-----+
|                           |     |     | ครึ่ง  | คร    | พ   | ธ   |
|                           |     |     | ปีแรก | ึ่งปีหลัง | .ย. | .ค. |
+---------------------------+-----+-----+------+-------+-----+-----+
| มูลค                       | 6   | 5   | 269  | 32    | 55, | 68, |
| ่าการซื้อขายที่ดินทั่วประเทศ^(1/) | 17, | 95, | ,942 | 5,541 | 921 | 861 |
| (ล้านบาท)                  | 930 | 483 |      |       |     |     |
+---------------------------+-----+-----+------+-------+-----+-----+
| ∆ %                       | 0.5 | -   | -    | 6.8   | 8.0 | 1   |
|                           |     | 3.6 | 13.8 |       |     | 6.8 |
+---------------------------+-----+-----+------+-------+-----+-----+
| ค่าธรรมเนียมร้อยละ 2 ^(2/)   | 11, | 11, | 5    | 6,032 | 1   | 1   |
| (ล้านบาท)                  | 096 | 118 | ,085 |       | ,00 | ,28 |
|                           |     |     |      |       | 2.4 | 2.4 |
+---------------------------+-----+-----+------+-------+-----+-----+
| ∆ %                       | -   | 0.2 | -6.0 | 6.1   | 2.5 | 1   |
|                           | 5.6 |     |      |       |     | 3.9 |
+---------------------------+-----+-----+------+-------+-----+-----+
| ค่าธรรมเนียมร้อยละ 0.01      | 6.3 | 3.8 | 1.4  | 2.4   | 0   | 0   |
| ^(3/) (ล้านบาท)            |     |     |      |       | .58 | .47 |
+---------------------------+-----+-----+------+-------+-----+-----+
| ∆ %                       | 8   | -4  | -    | 17.2  | 10  | 7   |
|                           | 3.2 | 0.3 | 67.8 |       | 1.4 | 7.6 |
+---------------------------+-----+-----+------+-------+-----+-----+
| จำ                        | 8   | 8   | 418  | 42    | 69, | 75, |
| นวนรายการซื้อขายที่ดินทั้งประเทศ | 35, | 42, | ,323 | 4,357 | 105 | 908 |
| (รายการ)                  | 095 | 680 |      |       |     |     |
+---------------------------+-----+-----+------+-------+-----+-----+
| ∆ %                       | -   | 0.9 | -4.4 | 6.7   | 6.7 | 9.8 |
|                           | 7.6 |     |      |       |     |     |
+---------------------------+-----+-----+------+-------+-----+-----+
| พื้น                        | 19, | 17, | 8    | 8,824 | 2,  | 1,  |
| ที่รับอนุญาตก่อสร้างในเขตเทศบาล | 577 | 360 | ,535 |       | 127 | 332 |
|                           |     |     |      |       |     |     |
| ทั้งประเทศ (พันตารางเมตร)    |     |     |      |       |     |     |
+---------------------------+-----+-----+------+-------+-----+-----+
| ∆ %                       | -   | -1  | -    | -1.1  | 2   | 4.5 |
|                           | 0.3 | 1.3 | 19.8 |       | 7.0 |     |
+---------------------------+-----+-----+------+-------+-----+-----+
| -                         | 13, | 12, | 6    | 6,672 | 1,  | 1,  |
| พื้นที่ร                      | 701 | 915 | ,243 |       | 481 | 019 |
| ับอนุญาตก่อสร้างประเภทที่อยู่อาศัย |     |     |      |       |     |     |
|                           |     |     |      |       |     |     |
| ในเขตเทศบาลทั้งประเทศ (พัน   |     |     |      |       |     |     |
| ตร.ม.)                    |     |     |      |       |     |     |
+---------------------------+-----+-----+------+-------+-----+-----+
| ∆ %                       | -   | -   | -    | -7.6  | 1   | 2   |
|                           | 5.2 | 5.7 | 16.6 |       | 1.3 | 5.0 |
+---------------------------+-----+-----+------+-------+-----+-----+
| -                         | 8,  | 7,  | 3    | 4,146 | 1,  | 702 |
| พื้นที่ร                      | 236 | 656 | ,510 |       | 002 |     |
| ับอนุญาตก่อสร้างประเภทที่อยู่อาศัย |     |     |      |       |     |     |
|                           |     |     |      |       |     |     |
| ในเขตกรุงเทพฯ (พัน ตร.ม.)   |     |     |      |       |     |     |
+---------------------------+-----+-----+------+-------+-----+-----+
| ∆ %                       | -1  | -   | -    | 16.5  | 7   | 4   |
|                           | 0.1 | 7.0 | 25.0 |       | 4.3 | 0.6 |
+---------------------------+-----+-----+------+-------+-----+-----+
| ที่อย                       | 78, | n   | 32   | n.a.  | 6,  | n   |
| ู่อาศัยสร้างเสร็จจดทะเบียนเพิ่มใน | 116 | .a. | ,203 |       | 826 | .a. |
| กทม.                      |     |     |      |       |     |     |
|                           |     |     |      |       |     |     |
| และปริมณฑล (หน่วย)          |     |     |      |       |     |     |
+---------------------------+-----+-----+------+-------+-----+-----+
| ∆ %                       | 1   | n   | -    | n.a.  | 3.5 | n   |
|                           | 5.2 | .a. | 11.7 |       |     | .a. |
+---------------------------+-----+-----+------+-------+-----+-----+
| - บ้านจัดสรร                | 32, | n   | 12   | n.a.  | 3,  | n   |
|                           | 201 | .a. | ,235 |       | 321 | .a. |
+---------------------------+-----+-----+------+-------+-----+-----+
| - แฟลต/อาคารชุด            | 16, | n   | 6    | n.a.  | 1,  | n   |
|                           | 966 | .a. | ,430 |       | 566 | .a. |
+---------------------------+-----+-----+------+-------+-----+-----+
| - บ้านสร้างเอง              | 28, | n   | 13   | n.a.  | 1,  | n   |
|                           | 949 | .a. | ,538 |       | 939 | .a. |
+---------------------------+-----+-----+------+-------+-----+-----+
| ปริมาณการจำหน่ายปูนซีเมนต์     | 29, | 27, | 14   | 1     | 2,  | 1,  |
|                           | 156 | 690 | ,234 | 3,456 | 209 | 972 |
+---------------------------+-----+-----+------+-------+-----+-----+
| ∆ %                       | 0.7 | -   | -5.3 | -4.8  | -   | -1  |
|                           |     | 5.0 |      |       | 1.8 | 6.6 |
+---------------------------+-----+-----+------+-------+-----+-----+
| ดัชนีราคาบ้านเดี่ยวพร้อมที่ดิน (ปี  | 12  | n   | 1    | n.a.  | n   | n   |
| 2543 = 100)               | 2.1 | .a. | 22.1 |       | .a. | .a. |
+---------------------------+-----+-----+------+-------+-----+-----+
| ∆ %                       | 3.7 | n   | 0.3  | n.a.  | n   | n   |
|                           |     | .a. |      |       | .a. | .a. |
+---------------------------+-----+-----+------+-------+-----+-----+
| ดัชนีราคาทาวน์เฮ้าส์พร้อมที่ดิน (ปี | 11  | n   | 1    | n.a.  | n   | n   |
| 2543 = 100)               | 6.6 | .a. | 18.0 |       | .a. | .a. |
+---------------------------+-----+-----+------+-------+-----+-----+
| ∆ %                       | 4.2 | n   | 1.7  | n.a.  | n   | n   |
|                           |     | .a. |      |       | .a. | .a. |
+---------------------------+-----+-----+------+-------+-----+-----+
| ดัชนีราคาขายส่งวัสดุก่อสร้าง (ปี  | 12  | 13  | 1    | 136.6 | 13  | 14  |
| 2543 = 100)               | 8.9 | 5.2 | 33.8 |       | 9.0 | 0.5 |
+---------------------------+-----+-----+------+-------+-----+-----+
| ∆ %                       | 3.7 | 4.9 | 5.6  | 4.2   | 5.3 | 6.8 |
+---------------------------+-----+-----+------+-------+-----+-----+

หมายเหตุ : ∆ % คือ อัตราการเปลี่ยนแปลงจากระยะเดียวกันปีก่อน

1/ มูลค่าการซื้อขายที่ดินและสิ่งปลูกสร้างทั้งประเทศ ธปท.
ประมาณการโดยใช้การคำนวณย้อนกลับจากค่าธรรมเนียมจดทะเบียนสิทธิและนิติกรรมที่จัดเก็บได้
ซึ่งจำแนกออกเป็นอัตราร้อยละ 2 และร้อยละ 0.01

2/ ค่าธรรมเนียมฯ ในกรณีปกติที่เรียกเก็บในอัตราร้อยละ 2 ตามประกาศของกระทรวงมหาดไทย
ซึ่งออกตามความในพระราชบัญญัติให้ใช้ประมวลกฎหมายที่ดิน พ.ศ. 2497

3/ ค่าธรรมเนียมฯ ที่เรียกเก็บเป็นกรณีพิเศษในอัตราร้อยละ 0.01
ตามหลักเกณฑ์ที่คณะรัฐนตรีกำหด (รายละเอียดเพิ่มเติมเกี่ยวกับหลักเกณฑ์การลดหย่อนค่าธรรมเนียม
ตลอดจนการขยายระยะเวลาสิ้นสุดในแต่ละกรณี ค้นหาเพิ่มเติมได้จากกรมที่ดิน)

ที่มา : รายงานเศรษฐกิจและการเงิน ธนาคารแห่งประเทศไทย

สำหรับแนวโน้มธุรกิจอสังหาริมทรัพย์ในปี 2551
คาดว่าตลาดอสังหาริมทรัพย์จะมีโอกาสปรับตัวดีขึ้นหลังจากการเลือกตั้ง
รัฐบาลชุดใหม่น่าจะใช้นโยบายที่จะกระตุ้นการเติบโตของเศรษฐกิจ
การลงทุนโครงการขนาดใหญ่ของภาครัฐ เพื่อนำไปสู่การผลักดันภาคการผลิต และการจ้างงาน
ซึ่งน่าจะทำให้ภาคเอกชนมีความมั่นใจต่อทิศทางนโยบายและมีผลต่อเนื่องไปสู่การกระตุ้นการลงทุนของภาคเอกชนตามมาด้วย
ภาวะรายได้และการจ้างงานที่ปรับตัวดีขึ้น
น่าจะสนับสนุนการปรับตัวดีขึ้นของความเชื่อมั่นของผู้บริโภคเช่นกัน
ซึ่งทำให้เกิดความเชื่อมั่นในการลงทุนขยายธุรกิจต่างๆ มากขึ้น
แต่ความเสี่ยงจากปัจจัยทางเศรษฐกิจหลายประการ
ยังคงเป็นตัวแปรที่สำคัญที่จะมีผลกระทบต่อการตัดสินใจซื้อที่อยู่อาศัย
และส่งผลกระทบต่อการขยายตัวในธุรกิจสินเชื่อที่อยู่อาศัยเช่นกัน อาทิ ความผันผวนของราคาน้ำมัน
แนวโน้มค่าครองชีพที่เพิ่มสูงขึ้น
และทิศทางของอัตราดอกเบี้ยเงินกู้ในอนาคตที่อาจมีการเปลี่ยนแปลงในช่วงครึ่งหลังของปี 2551
ซึ่งการเปลี่ยนแปลงของอัตราดอกเบี้ยเงินกู้มีผลต่อต้นทุนในการซื้อที่อยู่อาศัย
และการตัดสินใจซื้อที่อยู่อาศัย

ภาวะอุตสาหกรรมของธุรกิจผลิตคอนกรีตมวลเบา

อุตสาหกรรมผลิตคอนกรีตมวลเบาในไทยเริ่มนำเข้าเทคโนโลยีเพื่อใช้ในการผลิตคอนกรีตมวลเบาโดยเริ่มผลิตครั้งแรกประมาณปี
2538 คอนกรีตมวลเบาเป็นผลิตภัณฑ์ที่มีคุณสมบัติในด้านอัตราการทนไฟ การนำความร้อน
ค่ากำลังรับแรงอัด และน้ำหนักสูงกว่าอิฐมอญ และคอนกรีตประเภทอื่น ดังนั้น
คอนกรีตมวลเบาจึงเป็นวัสดุก่อสร้างที่ได้รับความนิยมทั่วโลก
และเริ่มเป็นที่ยอมรับของเจ้าของโครงการตึกสูงทั้งเอกชนและรัฐบาล ผู้รับเหมาก่อสร้าง
และเจ้าของบ้าน โดยเป็นวัสดุที่เหมาะสำหรับตึกสูง ตึกขนาดกลาง และขนาดเล็ก
รวมถึงบ้านพักอาศัยที่ต้องการความแข็งแกร่ง การกันความร้อน และการรักษาความอุณหภูมิ
นอกจากนี้ คอนกรีตมวลเบายังมีน้ำหนักเบากว่าเมื่อเปรียบเทียบกับวัสดุก่อสร้างประเภทอื่น
จึงทำให้สะดวกในการเคลื่อนย้ายเวลาก่อสร้าง และยังประหยัดต้นทุนด้านโครงสร้างและฐานราก
เช่นโครงสร้างเสาเข็ม และคานรับน้ำหนัก เป็นต้น

ปัจจุบัน คอนกรีตมวลเบาตามการรับรองมาตรฐานอุตสาหกรรม (มอก.1505)
กระทรวงอุตสาหกรรมสามารถแบ่งเกรดผลิตภัณฑ์คอนกรีตมวลเบาตามคุณสมบัติผลิตภัณฑ์ได้เป็น 4
เกรด ได้แก่ เกรด 2 เกรด 4 เกรด 6 และ เกรด 8 ซึ่งคุณสมบัติเรียงลำดับจากต่ำไปสูง
โดยมีรายละเอียดดังนี้

+----------------------+-----------+-----------+----------+----------+
| คุณสมบัติ               | ตา        |           |          |          |
|                      | รางเปรียบเ |           |          |          |
|                      | ทียบคุณสมบัติ |           |          |          |
+----------------------+-----------+-----------+----------+----------+
|                      | เกรด 2    | เกรด 4    | เกรด 6   | เกรด 8   |
+----------------------+-----------+-----------+----------+----------+
| น้ำหนักผนังต่อตารางเมตร  | 85        | 90        | 95       | 100      |
|                      | กก./ตรม.  | กก./ตรม.  | กก./ตรม. | กก./ตรม. |
+----------------------+-----------+-----------+----------+----------+
| ค่ากำลังรับแรงอัด        | 35        | 50        | 75       | 100      |
|                      | ก         | ก         | กก       | กก       |
|                      | ก./ตร.ซม. | ก./ตร.ซม. | ./ตร.ซม. | ./ตร.ซม. |
+----------------------+-----------+-----------+----------+----------+
| อัตราการทนไฟ          | 2 ชั่วโมง   | 4 ชั่วโมง   | 4 ชั่วโมง  | 4 ชั่วโมง  |
| (ความทนไฟ)           |           |           |          |          |
+----------------------+-----------+-----------+----------+----------+
| อัตราการนำความร้อน     | 0.089     | 0.089     | 0.135    | 0.150    |
|                      | วัตต์/ม./   | วัตต์/ม./   | วัตต์/ม./อ | วัตต์/ม./อ |
| (                    | องศาเคลวิน | องศาเคลวิน | งศาเคลวิน | งศาเคลวิน |
| ยิ่งต่ำยิ่งไม่สะสมความร้อน) |           |           |          |          |
+----------------------+-----------+-----------+----------+----------+
| ค่าการกันเสียง          | 36 เดซิเบล | 38 เดซิเบล | 40       | 42       |
|                      |           |           | เดซิเบล   | เดซิเบล   |
| (ห                   |           |           |          |          |
| นาแน่นสูงเพิ่มการกันเสียง) |           |           |          |          |
+----------------------+-----------+-----------+----------+----------+

ที่มา : บมจ. ซุปเปอร์บล๊อก

สำหรับแนวโน้มของอุตสาหกรรมการผลิตคอนกรีตมวลเบาในอนาคต
ซึ่งจัดเป็นวัสดุก่อสร้างประเภทหนึ่ง
มีแนวโน้มที่ชะลอตัวไม่มากนักเนื่องจากความต้องการคอนกรีตมวลเบาจะเพิ่มขึ้นจากโครงการขนาดใหญ่ระดับประเทศตามนโยบายรัฐบาล
(Mega Project)
ประกอบกับผู้ประกอบการธุรกิจอสังหาริมทรัพย์เริ่มมีความเข้าใจเกี่ยวกับคุณสมบัติพิเศษของผลิตภัณฑ์มากขึ้น
อาทิ การประหยัดพลังงาน ความคงทน และคุณสมบัติที่ทนไฟได้นานถึง 4 ชั่วโมง
ส่งผลให้ผู้ประกอบการมีแนวโน้มการใช้คอนกรีตมวลเบาทดแทนวัสดุก่อสร้างประเภทอื่นๆ

ภาพรวมการแข่งขัน

ปัจจุบัน ธุรกิจผลิตคอนกรีตมวลเบา อยู่ในภาวะอุปทานล้นตลาด
สืบเนื่องจากการขยายตัวเชิงรุกของผู้ประกอบการเดิม รวมทั้งการเข้าสู่ตลาดของคู่แข่งอีกประมาณ
4-5 ราย ในช่วง 2-3 ปีที่ผ่านมา ซึ่งอุปทานท้งระบบคำนวณจากกำลังการผลิตน่าจะมีมากกว่า 20
ล้านตารางเมตรต่อปี ขณะที่อัตราการผลิต (Utilization) ต่ำกว่าร้อยละ 50
ดังนั้นจึงเชื่อว่าภาพรวมของการแข่งขันในปี 2551 จะยังคงมีอยู่ แต่อาจมีแนวโน้มที่ดีขึ้น
ซึ่งเป็นผลจากความชัดเจนทางด้านการเมือง
ซึ่งจะนำมาสู่การฟื้นตัวของภาคก่อสร้างทั้งภาครัฐและเอกชน

สำหรับเครื่องจักรที่ใช้ในการผลิต
เป็นเทคโนโลยีจากประเทศเยอรมนีเหมือนกันโดยเครื่องจักรของบริษัท ซุปเปอร์บล๊อก จำกัด
(มหาชน) เป็นเครื่องจักรจาก WEHRHAHN ซึ่งเป็นที่ยอมรับว่าเป็นเครื่องจักรที่มีความทันสมัย
ส่วนเครื่องจักรของบริษัท ควอลิตี้คอนสตรัคชั่นโปรดักส์ จำกัด (มหาชน) เป็นเครื่องจักรจาก
HEBEL (XELLA) ทั้งนี้ สินค้าที่ผลิตโดย บริษัท ซุปเปอร์บล๊อก จำกัด (มหาชน)
เป็นสินค้ามาตรฐานเกรดที่สูงที่สุดในประเทศไทย คือ ชั้นคุณภาพเกรด 4
ตามมาตรฐานผลิตภัณฑ์อุตสาหกรรม มอก. 1505-2541 จะเห็นว่าคอนกรีตมวลเบาชั้นคุณภาพเกรด
4 จะมีความหนาแน่นมากกว่า และมีความแข็งแรง ดังนั้นคอนกรีตมวลเบาเกรด4
จึงสามารถรับแรงอัดได้มากกว่าคอนกรีตมวลเบาชั้นคุณภาพเกรด 2 และจากผลการทดสอบการทนไฟ
คอนกรีตมวลเบาชั้นคุณภาพเกรด 4 จะมีอัตราการทนไฟสูงกว่าคอนกรีตมวลเบาชั้นคุณภาพเกรด 2
ประมาณ 2 เท่า

นอกจากนี้ สินค้าของบริษัท ซุปเปอร์บล๊อก จำกัด (มหาชน) ยังมีความหลากหลายกว่า
โดยสามารถผลิตบล๊อกมาตรฐานได้ที่ขนาด 20*60 ซม. และ 30*60 ซม.
และสามารถผลิตความหนาแน่นที่เปลี่ยนแปลงได้ทุก 0.5 ซม. (คือตั้งแต่ความหนา
.5,8.0,8.5,9.0,9.5,10.0,10.5,11.5,12.0,12.5......30.0 ซม.)

ตารางเปรียบเทียบคุณสมบัติผลิตภัณฑ์คอนกรีตที่วางจำหน่ายในตลาด

+------------------+----------------+----------------+----------------+
| คุณสมบัติ           | ตารางเ         |                |                |
|                  | ปรียบเทียบคุณสมบัติ |                |                |
+------------------+----------------+----------------+----------------+
|                  | คอนกรีตมวลเบา   | คอนกรีตมวลเบา   | อิฐมอญ /        |
|                  |                |                |                |
|                  | ของ ซุปเปอร์บล๊อก | ของคู่แข่งรายอื่นๆ  | คอนกรีตบล๊อก     |
+------------------+----------------+----------------+----------------+
| น้ำหนักผนังต่อตารางเ | 90 – กก./ตร.ม. | 85 กก./ตร.ม.   | 180 -200       |
| มตร (ลดอัตราการทร |                |                | กก./ตร.ม.      |
| ุดตัวจากสิ่งปลูกสร้าง) |                |                |                |
+------------------+----------------+----------------+----------------+
| ค่ากำลังรับแรงอัด (  | G4. = 50       | G2. = 35       | 35 กก./ซม.     |
| ความทนทานของผนัง) | กก./ซม.        | กก./ซม.        |                |
|                  |                |                |                |
|                  | G6. = 75       |                |                |
|                  | กก./ซม.        |                |                |
+------------------+----------------+----------------+----------------+
| อัตรากา           | 4 ชั่วโมง        | 2 ชั่วโมง        | 0.5 - 1 ชั่วโมง  |
| รทนไฟ (ความทนไฟ) |                |                |                |
+------------------+----------------+----------------+----------------+
| อัตราการนำความร้อน | 0.089          | 0.089          | 1.211          |
|  (กันความร้อน ยิ่งต่ำ |                |                |                |
| ยิ่งไม่สะสมความร้อน) | วัต             | วัต             | วัต             |
|                  | ต์/ม./องศาเคลวิน | ต์/ม./องศาเคลวิน | ต์/ม./องศาเคลวิน |
+------------------+----------------+----------------+----------------+
| การฝังท่อน้ำ – ไฟ   | เซาะร่อง        | เซาะร่อง        | ฝังยากต้อง       |
|                  | ทำงานได้ง่ายกว่า  | ทำงานได้ง่ายกว่า  | สกัดอาจทำให้เกิดร |
|                  |                |                | อยแตกร้าวภายหลัง |
+------------------+----------------+----------------+----------------+

ที่มา : บมจ.ซุปเปอร์บล๊อก

แนวโน้มการแข่งขันในการผลิตผลิตภัณฑ์คอนกรีตมวลเบาค่อนข้างสูงมากขึ้น
เนื่องจากมีผู้ประกอบการเพิ่มขึ้น อย่างไรก็ตาม การเข้ามาของคู่แข่งรายใหม่จะมีข้อจำกัด
(Barrier of Entry) จึงไม่ใช่เรื่องง่ายที่จะมีผู้ประกอบการรายใหม่เกิดขึ้น
โดยมีเหตุผลดังต่อไปนี้

1.  การผลิตวัสดุก่อสร้างประเภทนี้จำเป็นต้องเทคโนโลยี (Special Knowhow)
    และความชำนาญเฉพาะด้านจึงสามารถผลิตสินค้าที่มีคุณภาพ

2.  ธุรกิจประเภทนี้ใช้เงินลงทุนสูง โดยหากจะสร้างโรงงานผลิตต้องใช้เงินลงทุนประมาณ 650 –
    800 ล้านบาท

3.  นอกจากเงื่อนไขดังกล่าวแล้ว
    จากสภาพภูมิอากาศและวัตถุประสงค์ในการใช้งานในแต่ละภูมิภาคที่แตกต่างกัน
    ผู้ประกอบการจึงจำเป็นต้องใช้ระยะเวลา ประสบการณ์ และการวิจัยสูตรการผลิตผลิตภัณฑ์
    เพื่อให้สามารถผลิตสินค้าได้อย่างมีคุณภาพและเหมาะสม โดยเฉพาะในประเทศไทย
    ซึ่งอยู่ในภูมิอากาศเขตร้อน
    ดังนั้นการผลิตสินค้าเพื่อให้ได้คุณภาพที่สามารถแข่งขันได้จึงจำเป็นจะต้องใช้ระยะเวลาในการวิจัยสูตรการผลิตเป็นเวลานาน

4.  การก่อสร้างโรงงานผลิตสินค้า การสั่งซื้อและติดตั้งเครื่องจักร ตลอดจนการทดสอบการผลิต
    สินค้า จะต้องใช้ระยะเวลาไม่ต่ำกว่า 1 ปี ซึ่งจะทำให้ผู้ประกอบการรายใหม่มีต้นทุนเพิ่มสูงขึ้น

5.  การขายวัสดุก่อสร้าง โดยเฉพาะคอนกรีตมวลเบา
    จำเป็นจะต้องมีบุคลากรและเครือข่ายการตลาดที่มีศักยภาพ
    รวมทั้งจะต้องมีความสัมพันธ์อันดีกับผู้ประกอบการ (ลูกค้า)อย่างต่อเนื่อง
    เนื่องจากปัญหาการขาดแคลนสินค้าในอดีต
    ทำให้ผู้ประกอบการมีความไม่มั่นใจเกี่ยวกับคุณภาพสินค้าและการได้รับสินค้าตรงตามกำหนด
    ดังนั้น
    ความน่าเชื่อถือและความไว้วางใจของผู้ผลิตจึงเป็นปัจจัยสำคัญในการตัดสินใจซื้อสินค้าของผู้ประกอบการ
    ทั้งนี้ บริษัทได้เปิดดำเนินการผลิตมาตั้งแต่เดือนมิถุนายน ปี 2539
    จึงเป็นบริษัทที่มีชื่อเสียงและเป็นที่ไว้วางใจของ ผู้ประกอบการทุกราย

  3.3 การจัดหาผลิตภัณฑ์

1.  การผลิต

ปัจจุบันโรงงานเพื่อทำการผลิตผลิตภัณฑ์คอนกรีตมวลเบาแห่งที่ 1 ตั้งอยู่ที่ 9/1 หมู่11
ถนนสิงห์บุรีปากดง ตำบลบางระจัน อำเภอค่ายบางระจัน จังหวัดสิงห์บุรี บนเนื้อที่ 58 ไร่
ซึ่งประกอบด้วยพื้นที่สำหรับเก็บกองทราย โรงบดแร่ โรงบดทราย โรงซ่อมบำรุง
และโรงผลิตคอนกรีตมวลเบา โดยมีกำลังการผลิตสูงสุดปีละประมาณ 2.30 ล้านตารางเมตรต่อปี
นอกจากนี้บริษัทยังมีแหล่งวัตถุดิบที่สำคัญได้แก่
แหล่งทรายเป็นของบริษัทเองซึ่งตั้งอยู่บริเวณใกล้เคียงกับที่ตั้งของโรงงาน
แหล่งทรายดังกล่าวมีพื้นที่ประมาณ 187 ไร่ ประกอบด้วยทรายที่มีคุณภาพเป็นจำนวนมากพอ
สามารถรองรับต่อการผลิตของบริษัทได้ในอนาคต

เครื่องจักรที่ใช้ในการผลิตของโรงงานแห่งที่ 1 มีกำลังการผลิต ดังนี้

  ------------------------------ -------------- -------------- -------------- --------------
                                 ปี 2547         .ปี 2548        ปี 2549         ปี 2550

  กำลังการผลิตสูงสุดต่อปี(ตารางเมตร)   2,300,000.00   2,300,000.00   2,300,000.00   2,300,000.00

  ปริมาณการผลิตจริงต่อปี(ตารางเมตร)   1,904,252.30   1,441,495.87   1,282,185.00   1,287,990.00

  อัตราการใช้กำลังการผลิต (ร้อยละ)    82.79          62.67          55.75          55.99
  ------------------------------ -------------- -------------- -------------- --------------

หมายเหตุ : โรงงานผลิตแห่งที่ 2 มีกำลังการผลิตเท่ากับ 2.3 ล้านตารางเมตร รวม 2
โรงงานมีกำลังการผลิตเท่ากับ 4.6 ล้านตารางเมตร

ณ วันที่ 31 ธันวาคม 2550 บริษัทมีพนักงานรวมทั้งสิ้น 188 คน แบ่งเป็นพนักงานประจำโรงงาน
142 คน และพนักงานประจำสำนักงาน 46 คน การทำงานของพนักงานประจำโรงงานแบ่งเป็น 3
กะ กะละ 8 ชั่วโมง โดยบริษัทมีการทำงานครบทั้ง 3 กะ

2.  การจัดหาวัตถุดิบ

วัตถุดิบหลักที่ใช้ในการผลิตได้แก่ ทราย ซีเมนต์ ปูนขาว และสารกระจายฟองอากาศ
โดยวัตถุดิบที่สำคัญส่วนใหญ่ซึ่งได้แก่ ทราย ซีเมนต์ และปูนขาว สามารถจัดหาได้ในประเทศ
ส่วนของสารกระจายฟองอากาศ บริษัทนำเข้าจากประเทศออสเตรเลีย

-   ทราย

  บริษัทมีแหล่งทรายอยู่บริเวณห่างจากโรงงานเพียง 4 กิโลเมตร
  ซึ่งมีปริมาณมากเพียงพอที่จะสามารถใช้ในการผลิตคอนกรีตมวลเบาของบริษัทได้ในอนาคต

-   ปูนซีเมนต์

  ปัจจุบัน บริษัทซื้อปูนซีเมนต์จากตัวแทนจำหน่ายของ บริษัท ปูนซีเมนต์ไทย จำกัด (มหาชน)
  นอกจากนี้
  บริษัทสามารถซื้อปูนซิเมนต์จากตัวแทนจำหน่ายของผู้ประกอบการผลิตปูนซิเมนต์หลายรายได้แก่
  ตัวแทนจำหน่ายของบริษัท ปูนซีเมนต์นครหลวง จำกัด (มหาชน) และ บริษัท ปูนซิเมนต์เอเชีย
  จำกัด (มหาชน) ทั้งนี้ ตั้งแต่บริษัทเริ่มผลิตเชิงพาณิชย์
  บริษัทยังไม่เคยประสบปัญหาในการขาดแคลนปูนซีเมนต์

-   ปูนขาว

  ปัจจุบันปริมาณผลิตปูนขาวยังมีสัดส่วนสูงกว่าปริมาณการใช้ปูนขาว ทั้งนี้
  บริษัทซื้อปูนขาวจากผู้ประกอบการผลิตปูนขาว 3 ราย
  โดยผู้ขายปูนขาวจะส่งหนังสือเสนอราคาที่จะซื้อขายในระยะเวลา 1 ปี ให้แก่บริษัท

1.  ขั้นตอนการผลิต

  []

การผลิตคอนกรีตมวลเบา จะเริ่มต้นจากการบดทรายด้วยเครื่องบดให้ได้ความละเอียดประมาณ 90
ไมครอน แล้วนำทรายที่ได้ใส่ในถังกวนเพื่อป้องกันการตกตะกอน ในที่นี้จะเรียกว่า Sand Slurry
ถ้าอุณหภูมิสูงเกินไป จะนำมาผ่านเครื่องหล่อเย็นเพื่อปรับให้อุณหภูมิต่ำลง

วัตถุดิบชนิดอื่นจะถูกเก็บใน SILOS เช่น ซีเมนต์ปอร์ตแลนด์ประเภท 1 ปูนขาว
สารกระจายฟองอากาศ และเศษบล๊อก หลังผ่านการบดละเอียดแล้ว
อลูมิเนียมซึ่งเป็นตัวก่อให้เกิดฟองอากาศ จะถูกนำมาผสมน้ำในอัตราส่วนที่กำหนด
และใช้ในถังกวนเพื่อป้องกันการตกตะกอนเช่นเดียวกับ Sand Slurry

วัตถุดิบทั้งหมดจะถูกนำมาชั่งในสัดส่วนที่กำหนดก่อนจะเทลงในเครื่องผสม
และเมื่อผสมกันเข้าที่แล้วก็จะเทส่วนผสมทั้งหมดลงในแม่พิมพ์ซึ่งวัตถุดิบในแม่พิมพ์นี้ จะเรียกว่า เค้ก
โดยแม่พิมพ์จะถูกนำไปในห้องบ่มที่มิดชิดเพื่อบ่มเค้กให้รักษาอุณหภูมิไว้ เค้กจะค่อยๆ
พองตัวขึ้นจนเต็มแม่พิมพ์ เนื่องจากปฏิกิริยาเคมีก่อให้เกิดความร้อนและก๊าซไฮโดรเจน
ความร้อนยังเร่งให้ซีเมนต์แข็งตัวเร็วขึ้น โดยใช้เวลาในการบ่มประมาณ 2-3 ชั่วโมง

จากนั้นแม่พิมพ์จะถูกนำมาเปิดออกเพื่อนำเค้กไปตัดตามขนาดที่ต้องการ
แล้วจึงลำเลียงเข้าไปไว้ในตู้อบไอน้ำที่ความดัน 11.5 เท่าของบรรยากาศ อุณหภูมิ 180
องศาเซลเซียส เป็นเวลาประมาณ 13-16 ชั่วโมง

เค้กที่ผ่านกระบวนการดังที่กล่าวข้างต้นจนเป็นบล๊อกแล้ว
จะถูกลำเลียงออกจากตู้อบไอน้ำเพื่อนำมาแยก
เนื่องจากในขั้นตอนหลังจากการตัดแล้วยังมีหน้าสัมผัสของรอยตัดบางส่วนมีเนื้อประสานกัน
ทำให้ต้องทำการแยกก่อนแล้วจึงนำไปเลียงในพาเลท

ขั้นตอนการผลิตที่กล่าวมาทั้งหมดนี้จะถูกควบคุมด้วยคอมพิวเตอร์ทั้งหมด
และเป็นระบบอัตโนมัติเกือบร้อยละ 100 ทำให้คอนกรีตมวลเบาของบมจ. ซูปเปอร์บล๊อก
มีคุณภาพคงที่และได้มาตรฐานเดียวกันตลอด
อย่างไรก็ตามการตรวจสอบคุณภาพจะถูกดำเนินการอย่างสม่ำเสมอเพื่อป้องกันการผลิตพลาดและความเสียหายที่จะเกิดขึ้น

2.  ผลกระทบต่อสิ่งแวดล้อม

บริษัทใช้เทคโนโลยีในการผลิตที่ทันสมัย รวมทั้งใช้เครื่องจักรที่มีคุณภาพในการผลิต
จึงไม่ก่อให้เกิดผลกระทบต่อสิ่งแวดล้อม
ทั้งนี้บริษัทมีระบบควบคุมกระบวนการผลิตผลิตภัณฑ์คอนกรีตมวลเบาที่มีประสิทธิภาพ
และสอบทานอย่างต่อเนื่อง
เพื่อป้องกันไม่ให้เกิดผลกระทบต่อสิ่งแวดล้อมตามเงื่อนไขของมาตรฐานสากล ISO 9001:2000
บริษัทได้รับใบรับรองการผ่านเกณฑ์การประเมินสถานที่ทำงาน “สะอาด ปลอดภัย ไร้มลพิษ”
จากกรมอนามัยในปี 2544 ทั้งนี้ โรงงานของบริษัทอยู่ภายใต้การควบคุมของกระทรวงอุตสาหกรรม
โดยบริษัทไม่เคยได้รับการร้องเรียนเรื่องดังกล่าว

3.3.5 งานที่ยังไม่ได้ส่งมอบ

ไม่มี เนื่องจากบริษัทมีการรับรู้รายได้เมื่อมีการส่งมอบสินค้า